[{"text_idx": "#000006", "text": "Wyddoch chi fod coginio yn gallu cael effaith gadarnhaol iawn ar eich lles a\u2019ch iechyd meddwl?"}, {"text_idx": "#000007", "text": "Mewn holiadur gan y brand pobi Dr Oetker, dywedodd dau draean bod pobi fel arfer yn gwella eu hwyliau, tra bod 61% yn dweud bod rhannu eu bwyd hefo ffrindiau neu deulu yn eu gwneud nhw yn hapus. Gall pobi gael effaith therapiwtig, myfyriol ar bobl ac mae wedi cael ei brofi y gall esmwytho gorbryder ac iselder. Gall gweithgaredd ailadroddus fel cogino dawelu ar eich meddwl oherwydd mae\u2019n cymryd eich sylw. Rydych chi\u2019n canolbwyntio ar greu rhywbeth prydferth a blasus yn lle eich pryderon."}, {"text_idx": "#000009", "text": "Mae unrhyw fath o goginio neu ddarpariaeth bwyd yn y diwedd am roi maeth i ein hunain ac i eraill ac i gynyddu\u2019r budd yma, gallwch chi dynnu eich sylw at y cynhwysion iachus sydd yn mynd i\u2019ch prydau oherwydd mae deiet iach, cytbwys hefyd yn gallu bod yn fuddiol i\u2019ch iechyd meddwl a chorfforol."}, {"text_idx": "#000011", "text": "Budd arall all ddod o goginio yw gallu rhannu eich prydau hefo eraill. Tra bod y broses ei hun yn gallu cyfrannu at eich llesiant, y weithred o roi yw\u2019r rhan orau i lawer o bobl."}, {"text_idx": "#000012", "text": "Dywedodd dros hanner o\u2019r bobl a wnaeth arolwg i\u2019r brand pobi Dr Oetker eu bod nhw yn coginio i\u2019w teulu, a 49% yn dweud eu bod yn coginio i\u2019w cariad. Mae\u2019r teimlad o rannu rhywbeth maethlon hefo eraill yn gallu cael effaith gadarnhaol ar ein hiechyd meddwl ac ein cysylltiadau cymdeithasol. Un o\u2019r pethau gorau am goginio yw eich bod chi yn gallu rhoi neu rannu eich prydau a gwneud eraill yn hapus, sy\u2019n rhoi gwen ar eich wyneb chithau."}, {"text_idx": "#000013", "text": "Mae coginio i bobl yn gallu gwneud i chi deimlo fel eich bod chi wedi gwneud rhywbeth da a gall hefyd wella eich cysylltiad hefo eraill. Mae cynnig bwyd, yn enwedig bwyd cartref, i rywun yr un mor gysurus i\u2019r person sy\u2019n derbyn a\u0302\u2019r person sy\u2019n rhoi. Mae\u2019n dangos eich bod chi yn gofalu amdanyn nhw oherwydd rydych chi wedi cymryd yr amser i greu rhywbeth iddyn nhw."}]